OpenLLM-France/wikimedia huggingface dataset:
# Joan Josep Isern

Joan Josep Isern (Barcelona, 19 de març de 1950), és un crític literari, escriptor, professor català i titulat en arquitectura tècnica. Durant 2021 és el comissari de l'Any Joan Triadú.

## Biografia

Va iniciar les seves crítiques al Diari de Barcelona (1983-1984). Des de llavors, ha treballat per a diverses publicacions, entre els quals destaquen el diari Avui, on hi va col·laborar entre 1989 i 2009, o la revista Qué leer, on entre 2001 i 2009 fou responsable de la secció de literatura catalana. També publica habitualment a les revistes Enderrock, Serra d'Or i a Vilaweb. Més esporàdicament també ha publicat al diari Ara i a les revistes Quimera, Canigó, Cavall Fort, Saba Poètica, Reduccions, Catalan Writing, Revista de Catalunya, Urc i Trencaclosques, entre d'altres, i per diversos mitjans digitals com Paper de Vidre o Núvol.
És fundador i membre dels Consells de Redacció de les revistes Cultura, editada pel Departament de Cultura de la Generalitat de Catalunya entre 1989 i 1996, i Literatures, editada per l'Associació d'Escriptors en Llengua Catalana entre 2003 i 2006. Ha sigut membre de la Junta de Govern de la Institució de les Lletres Catalanes entre 2000 i 2013. També ha format part del jurat de diversos premis literaris, entre els quals destaquen el Premi Sant Jordi de novel·la, el Premi Joanot Martorell de Gandia, els Premis Ciutat de Barcelona, entre molts d'altres.
Com a professor, ha donat classes de crítica literària des de 1995, primerament a l'Aula de Lletres i després a l'Escola d'Escriptura de l'Ateneu Barcelonès, de la qual és membre fundador.

## Publicacions

* 25 anys de Festes Fabra (Proa, 1996), escrit conjuntament amb Susanna Àlvarez i Rodolès
* 40 anys de Premis Recull (Proa, 2005).
* Retrat de Joan F. Mira (AELC, 2008)
* Una biblioteca en el desert (Bromera, 2009).

## Referències

* 1 2 3 4 «Joan Josep Isern». Associació d'Escriptors en Llengua Catalana.
* ↑ «Totxanes, totxos i maons». [Consulta: 17 setembre 2019].
* ↑ «Budó: "L'Any Triadú arriba en el moment just per recordar-nos que ens cal valentia, compromís i perseverança per fer realitat les nostres aspiracions com a poble lliure"» (en anglès). [Consulta: 21 febrer 2021].
* ↑ articles de Joan Josep Isern a Núvol
* ↑ FAULÍ, Josep: "Un quart de segle d'homenatges itinerants a Pompeu Fabra", Serra d'Or, núm. 442, Octubre 1996, p. 74-75.
* ↑ «Claustre de professors i professores de l'Escola d'Escriptura». Arxivat de l'original el 2013-01-17. [Consulta: 9 gener 2013].
* ↑ TOMÀS, Anna: "Els Recull i els seus 40 anys", Avui (Cultura), 7 d'abril del 2005, p. XVI.
* ↑ GONZALEZ, Dolors: "Un volumen «para los desmemoriados» deja constancia de la historia de las 25 Festes Fabra", El Mundo (Cultura), 5 de juny de 1996, p. 77.
* ↑ Quaranta anys de Premis Recul

## Enllaços externs

* Bloc de l'autor
* «Joan Josep Isern». Associació d'Escriptors en Llengua Catalana.
# Chatsworth (Iowa)

Chatsworth és una població dels Estats Units a l'estat d'Iowa. Segons el cens del 2000 tenia 89 habitants.

## Demografia

Segons el cens del 2000, Chatsworth tenia 89 habitants, 36 habitatges, i 23 famílies. La densitat de població era de 70,1 habitants per km².
Dels 36 habitatges en un 33,3% hi vivien nens de menys de 18 anys, en un 47,2% hi vivien parelles casades, en un 2,8% dones solteres, i en un 36,1% no eren unitats familiars. En el 30,6% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,09.
Per edats la població es repartia de la següent manera: un 31,5% tenia menys de 18 anys, un 4,5% entre 18 i 24, un 32,6% entre 25 i 44, un 16,9% de 45 a 60 i un 14,6% 65 anys o més.
L'edat mediana era de 35 anys. Per cada 100 dones de 18 o més anys hi havia 103,3 homes.
La renda mediana per habitatge era de 18.333 $ i la renda mediana per família de 25.625 $. Els homes tenien una renda mediana de 35.833 $ mentre que les dones 16.875 $. La renda per capita de la població era de 12.673 $. Entorn del 19% de les famílies i el 38,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chatsworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Chatsworth». American Fact Finder. Oficina del Cens dels Estats Units, 12-01-2010.
# Royal Lakes

Royal Lakes és una població dels Estats Units a l'estat d'Illinois. Segons el cens del 2000 tenia 190 habitants.

## Demografia

Segons el cens del 2000, Royal Lakes tenia 190 habitants, 80 habitatges, i 46 famílies. La densitat de població era de 156,1 habitants/km².
Dels 80 habitatges en un 26,3% hi vivien nens de menys de 18 anys, en un 42,5% hi vivien parelles casades, en un 15% dones solteres, i en un 42,5% no eren unitats familiars. En el 40% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,26.
Per edats la població es repartia de la següent manera: un 30,5% tenia menys de 18 anys, un 5,3% entre 18 i 24, un 21,6% entre 25 i 44, un 21,6% de 45 a 60 i un 21,1% 65 anys o més.
L'edat mediana era de 39 anys. Per cada 100 dones de 18 o més anys hi havia 76 homes.
La renda mediana per habitatge era de 17.708 $ i la renda mediana per família de 21.042 $. Els homes tenien una renda mediana de 41.667 $ mentre que les dones 15.000 $. La renda per capita de la població era de 10.049 $. Aproximadament el 19,1% de les famílies i el 27,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Royal Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Royal Lakes». American Fact Finder. Oficina del Cens dels Estats Units, 12-01-2010.
# Joaquim Maluquer i Nicolau

Joaquim Maluquer i Nicolau (Barcelona, 7 de desembre de 1892 — Barcelona, 23 de març de 1986) fou un zoòleg català.

## Biografia

Va néixer al carrer Jaume I de Barcelona, fill del polític i advocat Joan Maluquer i Viladot i de Catalina Nicolau i Rosés, ambdós naturals de Barcelona. Fou net del també polític i alcalde de Barcelona Salvador Maluquer i Aytés, va ser pare de l'ornitòleg Salvador Maluquer i Maluquer. Fou el secretari de la Institució Catalana d'Història Natural (1912, 1915-16, 1918-19). Especialista en rèptils i amfibis, fou nomenat president honorari de la Societat Catalana d'Herpetologia.
Es va casar amb Josepa Maluquer i Coberó (1902-1990).

## Obres
   ### Zoologia

* Nota herpetològica : primera llista de rèptils i amfibis de Catalunya (1916).
* Noves herpetològiques (1916).
* Sobre un gènere poc conegut de la fauna herpetològica de Catalunya (1916)
* De re herpetològica (1917).
* Les serps de Catalunya (1917).
* Sobre algunos reptiles de los alrededores de Melilla (Marruecos) (1918).
* La Secció herpetològica (1918).
* Notas herpetológicas (1918).
* Les tortugues de Catalunya (1919).
* Presencia de la Testudo ibera Pallas, en Formentera (1919).
* Contribució al coneixement de la dispersió dels reptils i batracis a Catalunya (1919).
* Mis primeros años de trabajo (1970).

   ### Enginyeria

* Resum de fosa de ferro (1918).
* Soldadura elèctrica (1918).

## Referències

* ↑ Registre de Naixements de l'Ajuntament de Barcelona, any 1892, número de registre 6909.
* ↑ Arxiu de la ICHN
* ↑ «Necrológicas». La Vanguardia, 25-11-1990, pàg. 38.
* ↑ Catàleg d'obres
* ↑ «web de l'Iecat». Arxivat de l'original el 2007-10-29. [Consulta: 14 setembre 2010].
# Ivan Mourin Rodríguez

Ivan Mourin Rodríguez (Barcelona, 1980) és un escriptor, guionista i criminòleg català que escriu en llengua castellana.
Es va diplomar en criminologia i va exercir com a tècnic especialista en anatomia patològica. Ha col·laborat en diversos mitjans de comunicació, com el Diari de Tarragona, Els Matins de TV3 o en la sisena temporada de Cuarto Milenio.

## Obres
### Novel·les i assajos

* Niños perdidos. Barcelona, Sociedad de Nuevos Autores, 2005. ISBN 9788496104419
* Sociedad Tepes. Barcelona, Atlantis, 2009. ISBN 9788492594238
* Resurrección (Crónicas del Caído). Barcelona, Ilarión, 2011. ISBN 9788493857295
* Anatomía de las casas encantadas. Barcelona, Luciérnaga, 2016. ISBN 9788415864899
* Descendiendo hasta el infierno. Barcelona, Luciérnaga, 2016. ISBN 9788416694396
* Snuff. Berenice, 2020.
* Espiritismo digital. Luciérnaga, 2021.

### Curtmetratges

* Intrusos
* Memento Mori

### Premis

El seu assaig Anatomía de una casa encantada va guanyar el premi Enigmas, un guardó dedicat al gènere del misteri convocat per l'editoral Prisma Publicaciones 2002, amb la col·laboració d'Edicions Luciérnaga, del Grup Planeta. L'any 2014 amb el curtmetratge Intrusos va guanyar el premi del públic en el Festival Internacional de Cinema Fantàstic de Sitges, i un dels premis del Festival Internacional de Curtmetratges amb Smartphone, tots dos l'any 2014.

## Referències

* ↑ «El calafellenc Ivan Mourin guanya el premi Enigmas». El Punt Avui, 08-12-2015 [Consulta: 24 gener 2017].
* ↑ «'I Origins', 'The Babadook' y 'Cub' se imponen en un Sitges más fantástico que nunca». Sitges Film Festival, 11-10-2014 [Consulta: 24 gener 2017].
* ↑ Cabrera, Javier «Cinephone 2014 – Lista de Ganadores». El taller audiovisual, 27-09-2014 [Consulta: 24 gener 2017].
# Center Junction

Center Junction és una població dels Estats Units a l'estat d'Iowa. Segons el cens del 2000 tenia 131 habitants.

## Demografia

Segons el cens del 2000, Center Junction tenia 131 habitants, 59 habitatges, i 35 famílies. La densitat de població era de 126,4 habitants per km².
Dels 59 habitatges en un 25,4% hi vivien nens de menys de 18 anys, en un 55,9% hi vivien parelles casades, en un 5,1% dones solteres, i en un 39% no eren unitats familiars. En el 33,9% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,89.
Per edats la població es repartia de la següent manera: un 19,8% tenia menys de 18 anys, un 6,1% entre 18 i 24, un 25,2% entre 25 i 44, un 29,8% de 45 a 60 i un 19,1% 65 anys o més.
L'edat mediana era de 44 anys. Per cada 100 dones de 18 o més anys hi havia 90,9 homes.
La renda mediana per habitatge era de 32.917 $ i la renda mediana per família de 41.750 $. Els homes tenien una renda mediana de 30.625 $ mentre que les dones 20.500 $. La renda per capita de la població era de 16.476 $. Cap de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Center Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Center Junction». American Fact Finder. Oficina del Cens dels Estats Units, 12-01-2010.
# Lais la Jove

Lais la Jove (en grec antic Λαίς) fou la filla de Timandra, que havia estat amant d'Alcibíades. Era una hetera de grega d'extraordinària bellesa, que va viure al final del segle v aC. Va néixer a Hícara (Hiccara) a Sicília.
Segons alguns relats, a l'edat de 7 anys va ser raptada per una expedició atenenca a Sicília i portada a Corint, segons diu Plutarc. Era contemporània i rival de Frine (Phyrne). Poques coses se saben de la seva vida, excepte la famosa anècdota que explica Ateneu de Nàucratis. Diu que l'orador Demòstenes volia passar la nit amb ella i li va oferir mil dracmes, però que quan Lais el va veure n'hi va demanar deu mil. En canvi va passar la nit amb Diògenes de franc. Es va enamorar d'un tessali de nom Hippoloc o Hipostrat i va anar amb ell a Tessàlia. Es diu que algunes dones geloses de la seva bellesa la van atreure a un temple d'Afrodita i allí la van lapidar, segons Pausànias. Segons uns escolis a Aristòfanes, es va produir una pesta, que no va acabar fins que no es va dedicar un temple a Afrodita Άνόσια (no enterrada). Llavors van enterrar Lais a la vora del riu Peneu. Ateneu de Nàucratis va conservar la inscripció que hi havia a la seva tomba.

## Notes

* ↑ Segons diu el Diccionari Grec-Català, p. 1329, i les obres de la Fundació Bernat Metge

## Referències

* 1 2 2.Lais a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 712-713
* ↑ Ateneu de Nàucratis. Deipnosophistae, XIII, 5
# Sailor Springs

Sailor Springs és una població dels Estats Units a l'estat d'Illinois. Segons el cens del 2000 tenia 128 habitants.

## Demografia

Segons el cens del 2000, Sailor Springs tenia 128 habitants, 52 habitatges, i 34 famílies. La densitat de població era de 197,7 habitants/km².
Dels 52 habitatges en un 30,8% hi vivien nens de menys de 18 anys, en un 50% hi vivien parelles casades, en un 13,5% dones solteres, i en un 34,6% no eren unitats familiars. En el 30,8% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,03.
Per edats la població es repartia de la següent manera: un 31,3% tenia menys de 18 anys, un 6,3% entre 18 i 24, un 25,8% entre 25 i 44, un 17,2% de 45 a 60 i un 19,5% 65 anys o més.
L'edat mediana era de 36 anys. Per cada 100 dones de 18 o més anys hi havia 69,2 homes.
La renda mediana per habitatge era de 21.563 $ i la renda mediana per família de 21.875 $. Els homes tenien una renda mediana de 36.250 $ mentre que les dones 19.250 $. La renda per capita de la població era de 12.785 $. Aproximadament el 19% de les famílies i el 22,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sailor Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Sailor Springs». American Fact Finder. Oficina del Cens dels Estats Units, 12-01-2010.
# Francesc Martí i Jusmet

Francesc Martí i Jusmet és un arqueòleg i polític català. Membre del Reagrupament Socialista i Democràtic de Catalunya i posteriorment del PSC-Reagrupament, el 1977 ingressà al Partit dels Socialistes de Catalunya, amb el que el 1979 fou elegit diputat provincial. Formà part de la Comissió de Govern i de la de Cultura, Esports i Turisme de la Diputació. Fou escollit regidor de l'ajuntament de Barcelona el 1979 i fou nomenat president de la Diputació de Barcelona de 1980 a 1982. Durant el seu mandat reformà la Biblioteca de Catalunya i participà activament en el Consorci de Túnels de Tibidabo, alhora que impulsà l'Escola Universitària d'Enginyeria Tècnica Agrícola, l'Escola Oficial de Periodisme i l'Escola de Relacions Públiques.
Posteriorment fou nomenat Delegat del Govern espanyol a Catalunya de 1982 a 1993. Durant el seu mandat es produí l'atemptat d'ETA a l'Hipercor de Barcelona i participà en els converses que dugueren a la dissolució de Terra Lliure. Després abandonà la política activa i ha estat més conegut com a membre del Club Safari Catalunya, del que en fou president el 2005. El 22 de febrer de 2010 fou sorprès per agents rurals després d'abatre una cabra assilvestrada en una àrea privada de caça a Soriguera (Pallars Sobirà).

## Referències

* ↑ «Club Safari: notícies». Arxivat de l'original el 2010-04-06. [Consulta: 22 febrer 2010].
* ↑ Martí Jusmet, de virrei a caçador (furtiu) caçat a avui.cat 22/2/2010

## Enllaços externs

* Boda de Francesc Martí Jusmet a El País, 11 d'abril de 1989.
* Martí i Jusmet al Web de la Diputació
* Entrevista a Francesc Martí i Jusmet Arxivat 2016-03-03 a Wayback Machine. a lamalla.cat
# Cantó de Montpeller-3

El cantó de Montpellier-3 és un cantó francès del departament de l'Erau, a la regió d'Occitània. Forma part del districte de Montpeller, compta amb una part de la ciutat de Montpeller. En aquest cantó hi ha el quartier Antigone, dissenyat per l'arquitecte català Ricard Bofill.

## Enllaços externs

* Prefectura (en francès)
* Consell General d'Erau Arxivat 2017-02-02 a Wayback Machine. (en francès)
# Jaume Marcet i Riba

Jaume Marcet i Riba (Barcelona, 27 de gener de 1894 – 25 de novembre de 1963) fou un eminent geòleg.
Fill de Miquel Marcet i Carbonell llicenciat de filosofia i lletres director del "Colegio Ibérico" i de Francesca Riba.
El 1925 es doctorà en ciències naturals i el 1921 estudià mètodes petrogràfics moderns a Ginebra. Fou membre de la Reial Acadèmia de Ciències i Arts de Barcelona i director del Museu de Ciències Naturals de Barcelona. Entre 1946 i 1948 es va dedicar a l'estudi de les roques de les Gavarres i de l'Empordà, on es va centrar en el sector de la Costa Brava comprès entre Tamariu i Palamós. L'any 1955 va realitzar noves investigacions a l'entorn de Palafrugell, publicades amb el títol Síntesis petrográfica y estratigráfica del eoceno de la zona de Palafrugell-Esclañá-Regencós.

## Referències

* ↑ «Registre de naixements. Any 1894. Registre núm.639. (pdf pàg.6)». Arxiu Municipal Contemporani de Barcelona, 27-01-1894. [Consulta: 7 gener 2023].
* ↑ «esquela de Miguel Marcet Carbonell». La Vanguardia, 18-10-1941, pàg. 6.
* ↑ «Jaume Marcet i Riba». Gran Enciclopèdia Catalana. Barcelona: Grup Enciclopèdia Catalana.
* ↑ «Carrer de Jaume Marcet i Riba». Ajuntament de Palafrugell. [Consulta: 10 novembre 2012].
# Vytautas Butkus

Vytautas Butkus (Kaunas, 20 de desembre de 1949) és un remer lituà, ja retirat, que va competir sota bandera de la Unió Soviètica durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la competició del quàdruple scull del programa de rem. Formà equip amb Ievgueni Duléiev, Iuri Iakímov i Aivars Lazdenieks.
En el seu palmarès també destaca una medalla de bronze en el quàdruple scull al Campionat del Món de rem de 1975, una de plata al Campionat d'Europa de rem de 1973 en scull individual i el campionat soviètic de 1970 i de 1972 a 1976. Una vegada retirat va exercir d'entrenador, alhora que continuava remant en categoria veterans.

## Referències

* ↑ «Olympedia – Vytautas Butkus». [Consulta: 22 agost 2022].
* ↑ «Rudern - Weltmeisterschaften. Doppelvierer - Herren». [Consulta: 22 agost 2022].
* ↑ «Rudern - Europameisterschaften (Herren - Einer)». [Consulta: 22 agost 2022].
* ↑ «Vytautas Butkus» (en lituà). [Consulta: 22 agost 2022].
# Tri-Cities

Tri-Cities (tres ciutats en català) és una aglomeració urbana al sud-est de l'estat de Washington (EUA), formada per les ciutats de Kennewick, Richland i Pasco, i situades en la confluència dels rius Yakima, Snake, i Columbia. Pasco està situada al nord del Columbia, al Comtat de Franklin, mentre que Kennewick i Richland ho estan al sud, al comtat Benton. La població combinada ascendeix a unes 160.000 persones, calculada el 2005.
La seva economia es basa en l'agricultura, ramaderia, i en la planta nuclear de Hanford Site, part del Projecte Manhattan, utilitzada per a produir la bomba que va destruir Nagasaki. El blat és el producte agrícola més comú en la zona, però s'obtenen patates, pomes i raïm, de les que es fa vi fi.
# Sauget

Sauget és una vila dels Estats Units a l'estat d'Illinois. Segons el cens del 2000 tenia 249 habitants.

## Demografia

Segons el cens del 2000, Sauget tenia 249 habitants, 101 habitatges, i 61 famílies. La densitat de població era de 23,3 habitants/km².
Dels 101 habitatges en un 27,7% hi vivien nens de menys de 18 anys, en un 36,6% hi vivien parelles casades, en un 21,8% dones solteres, i en un 39,6% no eren unitats familiars. En el 30,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,05.
Per edats la població es repartia de la següent manera: un 23,7% tenia menys de 18 anys, un 10% entre 18 i 24, un 32,5% entre 25 i 44, un 22,9% de 45 a 60 i un 10,8% 65 anys o més.
L'edat mediana era de 36 anys. Per cada 100 dones de 18 o més anys hi havia 84,5 homes.
La renda mediana per habitatge era de 35.833 $ i la renda mediana per família de 41.875 $. Els homes tenien una renda mediana de 40.833 $ mentre que les dones 25.714 $. La renda per capita de la població era de 19.330 $. Aproximadament el 20% de les famílies i el 17,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sauget». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Sauget». American Fact Finder. Oficina del Cens dels Estats Units, 12-01-2010.